钦定古今图书集成/明伦汇编/氏族典/第230卷 > 杨震仲
## 钦定古今图书集成/明伦汇编/氏族典/第230卷 > 杨震仲

按《宋史杨震仲传》：“震仲，字革父，成都府人。蚤负气节，
雅有志当世。登淳熙二年进士第，知阆州新井县，以
惠政闻。辟兴元府通判，权大安军。吴曦叛，素闻震仲
名，驰檄招之，震仲辞疾不行。曦遣兴州都统司机宜
郭鹏飞趣其行，益急，震仲饮毒死，曦伏诛。蜀帅安丙、
杨辅以闻，赠朝奉大夫，直宝谟阁，官二子，谥节毅。”